钦定古今图书集成/明伦汇编/氏族典/第303卷 > 梁溥
## 钦定古今图书集成/明伦汇编/氏族典/第303卷 > 梁溥

按《山西通志》：“溥字弘济，稷山人。弘治己酉举人，陕西
延川教谕。时延安守安阳崔公陞重其才，令署郡学，
遣其子铣受业焉。丁外艰归，诸生别皆哭失声。服阕，
陞南京国子监学正。三载考绩，升庆府长史。屡乞归
养，王恳留之。丁内艰后，安化叛，逆瑾矫旨罚赎米四
百石，人谓以半赂瑾则免，溥竟输米。服阕，补秦府长”
史。